[{"text_idx": "#000000", "text": "Dosbarthiad y Gyfarwyddeb Fframwaith Dw\u0302r (WFD)"}, {"text_idx": "#000001", "text": "Mae\u2019r ffordd yr asesir cyrff dw\u0302r wedi newid yn sylweddol o ganlyniad i gyflwyno\u2019r Gyfarwyddeb Fframwaith Dw\u0302r. Yn flaenorol, defnyddiwyd y cynllun Asesiad Ansawdd Cyffredinol (AAC) i asesu ansawdd dw\u0302r afonydd o ran cemeg, bioleg a maetholion. Mae dosbarthiad y Gyfarwyddeb Fframwaith Dw\u0302r yn edrych ar dros 30 o wahanol fesurau, wedi\u2019u grwpio o dan ddau brif bennawd:"}, {"text_idx": "#000003", "text": "Yn ogystal ag afonydd, mae\u2019r WFD hefyd yn cynnwys aberoedd, dyfroedd arfordirol, dw\u0302r daear a llynnoedd. O ganlyniad, bu rhaid i Gyfoeth Naturiol Cymru ddiweddaru\u2019r technegau asesu presennol a datblygu rhai newydd ar gyfer y dangosyddion hynny a aseswyd yn flaenorol."}, {"text_idx": "#000004", "text": "O dan y Gyfarwyddeb Fframwaith Dw\u0302r, mae\u2019n ofynnol i Gyfoeth Naturiol Cymru gynhyrchu Cynlluniau Rheoli Basnau Afonydd (CRhBA) sy\u2019n disgrifio\u2019r pwysau sy\u2019n wynebu\u2019r amgylchedd dw\u0302r ym mhob un o\u2019r tair ardal basn afon yng Nghymru6 ar gyfres o gylchoedd cynllunio chwe blynedd. Bwriedir cyhoeddi ail gyfran y Cynlluniau Rheoli Basnau Afonydd ym mis Rhagfyr 2015."}, {"text_idx": "#000005", "text": "Mae pob cynllun yn amlinellu\u2019r camau gweithredu sydd eu hangen i wella\u2019r amgylchedd dw\u0302r. Maent hefyd yn rhestru\u2019r manteision y gellir eu cyflawni. a phwy sydd yn y sefyllfa orau i\u2019w cyflawni. Mae Parc Cenedlaethol Eryri yn gorwedd yn rhannol yn ABA Gorllewin Cymru ac yn rhannol yn ABA Dyfrdwy."}, {"text_idx": "#000006", "text": "Gweld statws cyrff dw\u0302r yn Eryri"}, {"text_idx": "#000007", "text": "Statws y dalgylchoedd yn Eryri"}, {"text_idx": "#000009", "text": "Corff dw\u0302r arfordirol wedi\u2019i ddileu"}, {"text_idx": "#000012", "text": "Y prif resymau dros fethiant y dylai Awdurdodau Lleol allu ymdrin a\u0302 hwy yw:"}, {"text_idx": "#000014", "text": "Dengys y tabl isod yr holl resymau dros fethiant y mae Cyfoeth Naturiol Cymru wedi eu nodi ar gyfer cyrff dw\u0302r ym Mharc Cenedlaethol Eryri. Mewn sawl achos, mae\u2019r cyrff dw\u0302r yn methu am resymau lluosog."}, {"text_idx": "#000016", "text": "Er mwyn ennill statws Da, mae angen i lawer o wahanol gyd-gyflwynwyr weithredu, gan ddefnyddio mecanweithiau a mesurau presennol, lle bo hynny\u2019n bosibl, i sicrhau gwelliannau cynaliadwy cost-effeithiol i\u2019r cyrff dw\u0302r dan sylw."}, {"text_idx": "#000017", "text": "6 Mae \u2018ardal basn afon\u2019 yn grw\u0302p o ddalgylchoedd sy\u2019n cynnwys casgliad o afonydd, llynnoedd, cronfeydd dw\u0302r daear wrth gefn a dyfroedd arfordirol."}, {"text_idx": "#000018", "text": "Asesir ansawdd dw\u0302r mewn safleoedd dw\u0302r ymdrochi dynodedig yng Nghymru gan Gyfoeth Naturiol Cymru. O fis Mai i fis Medi, mae asesiadau wythnosol yn mesur yr ansawdd dw\u0302r presennol, ac mewn nifer o safleoedd cyhoeddir rhagolygon risg o lygredd o ddydd i ddydd. Mae graddau blynyddol yn dynodi pob safle fel un ardderchog, da, digonol neu\u2019n wael, yn seiliedig ar fesuriadau a gymerir dros gyfnod o bedair blynedd."}, {"text_idx": "#000020", "text": "Mae Cymru wedi gweld cynnydd yn y nifer o Wobrau Baner Las rhyngwladol7 gyda 41 o draethau ac un marina yng Nghymru yn ennill Gwobr y Faner Las \u2013 wyth yn fwy na\u2019r llynedd. Enillodd 30 o draethau pellach Wobr Arfordir Glas a chafodd 102 o draethau ar draws Cymru Wobr Glan Mo\u0302r am ansawdd da eu dw\u0302r a chyfleusterau."}, {"text_idx": "#000021", "text": "Cafodd traethau tawelach yng Nghymru hefyd eu cydnabod gyda\u2019r Wobr Arfordir Glas. Yn gyffredinol, enillwyr y wobr hon yw\u2019r traethau llai poblogaidd, yn aml mewn lleoliadau mwy golygfaol sy\u2019n cymhwyso gyda\u2019r safon uchaf o ran ansawdd dw\u0302r, ond sy\u2019n fwy adnabyddus am eu hamgylchedd naturiol, heb ei ddifetha."}, {"text_idx": "#000023", "text": "7 Mae\u2019r wobr baner las yn cael ei chyhoeddi gan y Sefydliad ar gyfer Addysg Amgylcheddol (FEE), sy\u2019n graddio traethau ar gategori\u0308au gan gynnwys diogelwch, cyfleusterau, a rheoli amgylcheddol, yn ogystal ag ansawdd y dw\u0302r ac mae\u2019n rhedeg mewn 48 o wledydd ledled y byd."}, {"text_idx": "#000026", "text": "Mae tystiolaeth gref o Lyn Llagi o adferiad cemegol a biolegol hirdymor o asideiddio. Nododd Adroddiad Deongliadol 20 Mlynedd Rhwydwaith Monitro Dyfroedd Asid y DU fod adferiad sylweddol parhaus o asideiddio yn y safle hwn.\nMae creiddiau gwaddod Llyn Cwm Mynach yn dangos fod asideiddio\u2019n digwydd tan yn gymharol ddiweddar, a\u2019i fod yn cael ei waethygu gan goedwigaeth o fewn y dalgylch. Ychydig o newidiadau clir yng nghemeg y llyn a ddigwyddodd yn y cyfnod o 10 mlynedd hyd at 1998. Ychydig o dystiolaeth o adferiad o asideiddio a ganfuwyd gan Adroddiad Deongliadol 20 Mlynedd Rhwydwaith Monitro Dyfroedd Asid y DU mwy diweddar."}, {"text_idx": "#000027", "text": "Er bod crynodiadau llygryddion wedi gostwng mewn ymateb i reoliadau allyriadau, mae adferiad ecosystemau Eryri o asideiddio yn cymryd mwy o amser ac mae\u2019r lefelau cyfredol o lygryddion (megis nitrad ac oso\u0302n) yn dal yn debygol o gael effaith negyddol ar gynefinoedd lled-naturiol .Mae osgoi effeithiau o\u2019r fath yn yrrwr allweddol y tu o\u0302l i Strategaeth Ansawdd Aer y DU sy\u2019n gosod amcanion ansawdd aer ar gyfer nifer o lygryddion pwysig, i\u2019w cyflawni erbyn 2020."}]